Prielinksnio „per“ vartojimas

Ar taisyklingai pavartotas prielinksnis „per“ sakinyje: Užsisakykite maisto į namus per programėlę „Wolt“? Taisyklingai. Prielinksnio „per“ ir galininko konstrukcijomis gali būti nurodomas veiksmo būdas, tam tikras tarpininkas. Tarpininkas gali būti tiek asmuo ar kokia institucija, tiek daiktas. Pvz.: Kai kuriomis ligomis galima užsikrėsti per orą. Pasiuntiniai kalbėjo su manimi per vertėją. Auklėjimo klausimais nemažai kalbama per radiją ir televiziją.  

